Zápisnica

Z 3.zasadnutia Obecného zastupiteľstva v Sklenom

ktoré sa konalo dňa 16.09.2019 o 17.00 hod

v obecnom dome v Sklenom v malej sále

Starostka obce : Erika Lahutová

Prítomní poslanci Obecného zastupiteľstva

Poslanci : Helena Bulíková, Ing. Katarína Ďurčová, Martina Frnová

 Pavol Hrivnák

Neprítomní : poslanci : Júlia Lahutová, Ing. Ján Novák, Jozef Schnierer

 hlavný kontrolór Ing. Miroslava Škorňová

**K bodu 1: Otvorenie**

 Zasadnutie obecného zastupiteľstva otvorila a viedla starostka Erika Lahutová, privítala prítomných. Skonštatovala, že 3. verejné zasadnutie Obecného zastupiteľstva v Sklenom zvolané na 10.9.2019 sa nekonalo z dôvodu, že sa na rokovanie nedostavila nadpolovičná väčšina poslancov OZ. Rokovací poriadok Obecného zastupiteľstva v Sklenom článok 6 podrobnosti o rokovaní obecného zastupiteľstva  bod 3: v prípade, ak sa nezíde dostatočný počet poslancov tak, že obecné zastupiteľstvo nie je spôsobilé rokovať a uznášať sa, zvolá starosta do 14 dní nové zasadnutie.

Skonštatovala, že je prítomná nadpolovičná väčšina všetkých poslancov, preto je OZ uznášaniaschopné.

***Uznesenie č. 63/2019***

*Obecné zastupiteľstvo v Sklenom :*

***Berie***  *na vedomie skutočnosť, že 3.zasadnutie Obecného zastupiteľstva v Sklenom sa koná do 14 dní odo dňa 10.9.2019, kedy sa na rokovanie nedostavila nadpolovičná väčšina poslancov OZ.*

Hlasovanie:

Prítomní: 4 Za: 4 Proti: 0 Zdržal sa: 0

 Uznesenie bolo prijaté

**K bodu 2: Určenie návrhovej komisie, zapisovateľa a overovateľov zápisnice**

Starostka navrhla zloženie návrhovej komisie, overovateľov zápisnice a zapisovateľa

Návrhovú komisiu v zložení : Pavol Hrivnák, Ing. Katarína Ďurčová

Overovateľov zápisnice : Martina Frnová, Helena Bulíková

Zapisovateľ : Zdenka Schniererová

***Uznesenie č. 64/2019***

*Obecné zastupiteľstvo v Sklenom :*

***Schvaľuje*** *návrhovú komisiu 3. zasadnutia obecného zastupiteľstva v Sklenom v zložení:*

*Pavol Hrivnák, Ing. Katarína Ďurčová*

***Schvaľuje*** *overovateľov zápisnice z 3. zasadnutia obecného zastupiteľstva v Sklenom v zložení: Martina Frnová, Helena Bulíková*

***Schvaľuje*** *zapisovateľa 3. zasadnutia obecného zastupiteľstva v Sklenom :*

*Zdenka Schniererová*

 Hlasovanie:

 Prítomní: 4 Za: 4 Proti: 0 Zdržal sa: 0

Uznesenie bolo prijaté

**K bodu 3: Program zasadnutia**

|  |  |  |  |  |  |
| --- | --- | --- | --- | --- | --- |
| 1. Otvorenie2. Kontrola uznesení z predchádzajúceho OZ3. Návrh na IV. rozpočtové opatrenie v r. 20194. Rekonštrukcia a modernizácia miestneho rozhlasu v Obci Sklené – cenová ponuka5. Informácia o ponuke na prevádzkovanie SMS správ pre hlásenie obecných oznamov6. Informácia o ukončení opravy strechy na obecnom dome a o čerpaní rozpočtu na túto opravu7. Informácia o výzve na poskytnutie nenávratného finančného príspevku na podporu projektu pod názvom „Wifi pre Teba“8. Cenová ponuka na opravu miestnych komunikácií, na ktoré bol vyhlásený havarijný stav9. Informácia o ponuke na rekonštrukciu verejného osvetlenia10. Vedenie motorového vozidla11. Vyhlásenie havarijného stavu cesty pri RD Sklené 96., na parcele CKN 1241/1 zastavané plochy a nádvoria vedenú na LV 501 v k.ú. Sklené12. Zriadenie vodovodnej prípojky do požiarnej zbrojnice13. Predaj pozemku CKN 372 ostatná plocha o výmere 874 m2 vedenom na LV 501  v k.ú. Sklené14. Správa o pripravenosti obce Sklené na plnenie úloh na úsekoch krízového  riadenia, hospodárskej mobilizácie, obrany štátu, civilnej ochrany obyvateľstva,  núdzového zásobovania pitnou vodou a ochrany pred povodňami predložená na  rokovanie Bezpečnostnej rady okresu Turčianske Teplice15. Náhrada zastaraných spaľovacích zariadení vo verejných budovách za  nízkoemisné – kúrenie v Obecnom dome16. Diskusia - rôzne17. Uznesenia18. Záver***Uznesenie č. 65/2019****Obecné zastupiteľstvo v Sklenom :**Podľa § 12 ods. 5 Zákona o obecnom zriadení v znení neskorších predpisov****Schvaľuje***  *program svojho zasadnutia zo dňa 16.9.2019*Hlasovanie:Prítomní: 4 Za: 4 Proti: 0 Zdržal sa: 0 Uznesenie bolo prijaté**K bodu 4: Kontrola uznesenia z predchádzajúceho OZ** Kontrolu uznesení z predchádzajúceho OZ predložila za hlavnú kontrolórku starostka obce.Je prílohou tejto zápisnice v tlačenej forme.***Uznesenie č. 66/2019****Obecné zastupiteľstvo v Sklenom :****Berie*** *na vedomie kontrolu uznesení z predchádzajúceho OZ*Hlasovanie:Prítomní: 4 Za: 4 Proti: 0 Zdržal sa: 0  Uznesenie bolo prijaté |  |  |  |  |  |
|  |  |
|  |  |
|  |  |
| **K bodu 5: Návrh na IV. rozpočtové opatrenie v r. 2019**O rozpočtovom opatrení IV. 2019 informovala ekonómka obce Ing. Jana Habžanská Šefranková, je prílohou tejto zápisnice v tlačenej forme.Pred hlasovaním sa spýtala poslankyňa Frnová, či bude táto úprava pre základnú školu dostačujúca.Ing. Habžanská Šefranková skonštatovala, že bude ďalšie dohadovacie konanie a peniaze by školamala dostať na prenesené kompetencie.***Uznesenie č. 67/2019****Obecné zastupiteľstvo v Sklenom :****Schvaľuje*** *IV. rozpočtové opatrenie v r. 2019* - *navýšenie rozpočtových prostriedkov* *v súlade § 14 ods. 2 písm. b) a c) a v súlade s §14 ods. 3 nasledovne:* *Bežné príjmy**Ekonomická klasifikácia: 111003(Výnos z dane z príjmov) kz 41 + 4000,00 €**Bežné výdavky**Funkčná klasifikácia: 09111 – Materská škôlka**Ekonomická klasifikácia : 600 – bežné výdavky kz 41 +1500,00€**Funkčná klasifikácia: 09121 – Základná škola**Ekonomická klasifikácia : 600 – bežné výdavky kz 41 + 1000,00€**Funkčná klasifikácia: 09602 – Školská jedáleň**Ekonomická klasifikácia : 600 – bežné výdavky kz 41 + 1500,00€*Hlasovanie:Prítomní: 4 Za: 4 Proti: 0 Zdržal sa: 0 Uznesenie bolo prijaté |  |
| **K bodu 6: Rekonštrukcia a modernizácia miestneho rozhlasu v Obci Sklené – cenová** **ponuka**Starostka informovala, že obec požiadala Ministerstvo financií SR o dotáciu na čiastočnúúhradu výdavkov akcie rekonštrukcia a modernizácia miestneho rozhlasu v obci Sklené.Bola nám poskytnutá účelová dotácia v sume 6 tis. eur, ktorú možno použiť najneskôr do konca roka 2021. Dala si vypracovať cenovú ponuku na rekonštrukciu a modernizáciu MR v celej obci, kde celková suma je 18.862,80 €.Len oprava a natretie stĺpov na fínskych domkoch by stála 4 tis. eur.Hrivnák skonštatoval, že v cene bude demontáž drôtov.Ing. Ďurčová povedala, že na stĺpoch je veľa káblov telekomunikácií, treba ich upozorniť.Starostka odpovedala, že kvôli stĺpom musí upozorniť telekomunikácie.  ***Uznesenie č. 68/2019****Obecné zastupiteľstvo v Sklenom :* ***Berie na vedomie*** *informáciu o cenovej ponuke na rekonštrukciu a modernizáciu miestneho* *rozhlasu v obci Sklené*Hlasovanie:Prítomní: 4 Za: 4 Proti: 0 Zdržal sa: 0 Uznesenie bolo prijaté***Uznesenie č. 69/2019****Obecné zastupiteľstvo v Sklenom :****Berie na vedomie*** *úpravu rozpočtu o účelovú dotáciu vo výške 6.000.- eur na financovanie* *rekonštrukcie a modernizácie miestneho rozhlasu v obci Sklené s použitím do konca roka 2021*Hlasovanie:Prítomní: 4 Za: 4 Proti: 0 Zdržal sa: 0 Uznesenie bolo prijaté |  |

**K bodu 7:**  **Informácia o ponuke na prevádzkovanie SMS správ pre hlásenie obecných**

 **oznamov**

Starostka informovala o ponuke na prevádzkovanie SMS správ pre hlásenie obecných oznamov prostredníctvom služby s názvom Moje Notifikácie. Sprevádzkovanie a odosielanie oznamov by mala obec na 90 dní zadarmo. Skonštatovala, že niektoré mestá a obce už využili podobné ponuky, občania, ktorí sa prihlásia by dostali sms napríklad, že sa bude robiť zastupiteľstvo a pod., prečítala ponuku.

Ing. Ďurčová skonštatovala, že je to drahá záležitosť, 3 mesiace by sa táto služba využívala zadarmo a potom treba platiť.

Starostka povedala, že mesto Turčianske Teplice sa zapojilo, predložila poslancom zhodnotenie mesta k prevádzkovaniu SMS v Teplických zvestiach.

***Uznesenie č. 70/2019***

*Obecné zastupiteľstvo v Sklenom :*

***Berie***  *na vedomie informáciu o ponuke na prevádzkovanie SMS správ pre hlásenie obecných oznamov*

Hlasovanie:

Prítomní: 4 Za: 4 Proti: 0 Zdržal sa: 0

 Uznesenie bolo prijaté

**K bodu 8: Informácia o ukončení opravy strechy na obecnom dome a o čerpaní rozpočtu**

 **na túto opravu**

Starostka informovala o ukončení opravy strechy na obecnom dome a o čerpaní rozpočtu na túto opravu, celková suma 29.793,52 € ( materiál na viac 5.920,80 €), schválených bolo 23 tis. eur. Povedala, že keď sa otvorila strecha, zistilo sa, že treba urobiť nové latovanie, preto sa navýšila cena za opravu strechy. Skonštatovala, že týmto navýšením sumy za opravu sa nebude zvyšovať rozpočet.

***Uznesenie č. 71a/2019***

*Obecné zastupiteľstvo v Sklenom :*

***Berie na vedomie*** *informáciu o ukončení opravy strechy na obecnom dome a o čerpaní rozpočtu na túto opravu*

Hlasovanie:

Prítomní: 4 Za: 4 Proti: 0 Zdržal sa: 0

*Uznesenie bolo prijaté*

***Uznesenie č. 71b/2019***

*Obecné zastupiteľstvo v Sklenom :*

***Schvaľuje*** *V. rozpočtové opatrenie 2019**- presun rozpočtových prostriedkov v súlade s § 14 ods. 2 písm. a)* *nasledovne:*

*Bežné výdavky*

*Funkčná klasifikácia: 0111- Výkonné a zákonodarné orgány (OcÚ)*

*Ekonomická klasifikácia: 635006- údržba budov, obj. al. ich častí kz 41 -6 000,00€*

*Kapitálové výdavky*

*Funkčná klasifikácia: 0111 – Výkonné a zákonodarné orgány (OcÚ)*

*Ekonomická klasifikácia : 717002 – rekonštrukcia budov kz 41 +6 000,00€*

Hlasovanie:

Prítomní: 4 Za: 4 Proti: 0 Zdržal sa: 0

*Uznesenie bolo prijaté*

**K bodu 9 : Informácia o výzve na poskytnutie nenávratného finančného príspevku na**

 **podporu projektu pod názvom „Wifi pre Teba“**

Starostka informovala, že obec sa môže zapojiť do výzvy na poskytnutie nenávratného finančného príspevku na podporu projektu pod názvom „WIFI pre Teba“. Skonštatovala, že v rámci projektu by bolo v obci umiestnených 10 vykrývačov, čo by nepokrylo celú obec. Jedná sa iba o informáciu, lebo obec je dlhá a nie je signál na Fínskych domkoch ani na dolnej ceste.

***Uznesenie č. 72/2019***

*Obecné zastupiteľstvo v Sklenom :*

***Berie na vedomie*** *informáciu o výzve na poskytnutie nenávratného finančného príspevku na podporu projektu pod názvom „Wifi pre Teba“*

Hlasovanie:

Prítomní: 4 Za: 4 Proti: 0 Zdržal sa: 0

 *Uznesenie bolo prijaté*

**K bodu 10 : Cenová ponuka na opravu miestnych komunikácií, na ktoré bol vyhlásený**

 **havarijný stav**

Starostka predložila obecnému zastupiteľstvu cenovú ponuku na opravu miestnych komunikácií, na ktoré bol vyhlásený havarijný stav. Cenová ponuka na opravy miestnych komunikácií je 68.856,36 €. Skonštatovala, že sa jedná o cestu pri p. Michelovi, od p. Izraelovej k p. Kemeňovi a časť, ktorá ide na Vojenské lesy.

Hrivnák skonštatoval, že na predchádzajúcom OZ mal p. Ing. Novák pripomienku, že pri ceste pri p. Michelovi treba spevniť svah. Povedal, že sa bol na tejto ceste pozrieť, hovoril s p. Michelem, ktorý mu hovoril, že svah je spevnený veľkými balvanmi. Navrhol, aby sa upravila krajnica – treba ju vysypať makadamom.

T. Frno sa spýtal na cestu pri p. Chudíkovi

Starostka odpovedala, že na túto cestu musí byť urobený stavebný projekt, mala jednanie s projektantom, ale najskôr musí byť úsek cesty, ktorý sa bude opravovať zameraný geometrickým plánom, potom sa môže urobiť rozpočet. Geometrický plán sa pripravuje, táto cesta je v štádiu riešenia.

Ing. Ďurčová povedala, že sa robila časť cesty pri bývalej predajni Jednota.

Starostka odpovedala, že táto časť cesty nie je obecná.

M. Frnová sa pridala a skonštatovala, že keď sa hovorí o tejto ceste, p. Matiašovská Hoghová ju upozornila, že pri ich rodinnom dome sú po oprave cesty balvany

Starostka odpovedala, že keď cestu robili, bola sa tam pozrieť, oslovila ich, že ak budú mať zvyšný asfalt, aby prišli za ňou, vie, kde by sa mohla súrne opraviť cesta do času kým sa začnú cesty opravovať. Pôjde skontrolovať či tam tie kamene sú.

Hrivnák sa vyjadril k cenovej ponuke na opravy komunikácii a skonštatoval, že oprava každého úseku je zvlášť vyčíslená.

Pred hlasovaním sa M. Frnová spýtala, či táto suma je celková suma za opravu

Starostka odpovedala, že je to suma za čistenie, zametanie, postrek, vysprávky nerovností, asfaltobetón, betónový asfalt a presun hmôt.

***Uznesenie č. 73a/2019***

*Obecné zastupiteľstvo v Sklenom :*

***Berie na vedomie*** *cenovú ponuku na opravu miestnych komunikácií, na ktoré bol vyhlásený havarijný stav*

Hlasovanie:

Prítomní: 4 Za: 4 Proti: 0 Zdržal sa: 0

*Uznesenie bolo prijaté*

***Uznesenie č. 73b/2019***

*Obecné zastupiteľstvo v Sklenom :*

***Schvaľuje*** *vyčlenenie prostriedkov z rezervného fondu na opravu miestnych komunikácií vo výške 68.856,36 € z dôvodu havarijného stavu miestnych komunikácií*

Hlasovanie:

Prítomní: 4 Za: 4 Proti: 0 Zdržal sa: 0

*Uznesenie bolo prijaté*

**K bodu 11: Informácia o ponuke na rekonštrukciu verejného osvetlenia**

Starostka informovala o ponuke na rekonštrukciu verejného osvetlenia od stredoslovenskej energetiky. Skonštatovala, že na zasadnutie OZ dňa 10.9.2019 prišiel aj ich zástupca, aby predstavil ponuku. Podľa cenovej ponuky by bola mesačná splátka 750 eur, ročná úspora 1752 eur, skonštatovala, že podľa jej názoru by bolo vhodné, aby túto ponuku predniesol na ďalšom zasadnutí zástupca stredoslovenskej energetiky.

***Uznesenie č. 74/2019***

*Obecné zastupiteľstvo v Sklenom :*

***Berie na vedomie*** *informáciu o ponuke na rekonštrukciu verejného osvetlenia v obci Sklené*

Hlasovanie:

Prítomní: 4 Za: 4 Proti: 0 Zdržal sa: 0

*Uznesenie bolo prijaté*

**K bodu 12: Vedenie motorového vozidla**

Starostka informovala, že v roku 2015 boli schválení vodiči, ktorí môžu viesť obecné vozidlo. Nakoľko toto uznesenie už nie je aktuálne a obecným vozidlom budú jazdiť iní vodiči, je potrebné, aby boli schválení obecným zastupiteľstvom a zrušené uznesenie z roku 2015.

***Uznesenie č. 75/2019***

*Obecné zastupiteľstvo v Sklenom :*

***Ruší*** uznesenie č. 3/2015 zo dňa 15.1.2015, v ktorom Obecné zastupiteľstvo v Sklenom schválilo vodičov, ktorí môžu viesť obecné vozidlo:

1. Pagáč Jaroslav

2. Ing. Novák Ján

3. Ing. Jana Habžanská Šefranková

4. Ján Moncman

Hlasovanie:

Prítomní: 4 Za: 4 Proti: 0 Zdržal sa: 0

*Uznesenie bolo prijaté*

***Uznesenie č. 76/2019***

*Obecné zastupiteľstvo v Sklenom :*

***Schvaľuje***  vodičov, ktorí môžu viesť obecné vozidlo:

1. Pavol Hrivnák

2. Ing. Ján Novák

3. Ing. Jana Habžanská Šefranková

4. Ján Černega

Hlasovanie:

Prítomní: 4 Za: 4 Proti: 0 Zdržal sa: 0

*Uznesenie bolo prijaté*

**K bodu 13: Vyhlásenie havarijného stavu cesty pri RD Sklené 96., na parcele CKN**

 **1241/1 zastavané plochy a nádvoria vedenú na LV 501 v k.ú. Sklené**

Starostka navrhla, aby bol vyhlásený havarijný stav na cestu pri RD Sklené 96, jedná sa o cestu k obecnému úradu. Skonštatovala, že mala stretnutie so zástupcami Slovenskej správy ciest a Dopravného inšpektorátu. Prečítala zápis zo stretnutia, v ktorom dostala odporúčanie, aby vykonala na základe odborného posudku v akom technickom stave je komunikácia a most ponad železnicu. Na základe posudku bude vypracovaný projekt trvalého dopravného značenia s obmedzením určitej hmotnosti vozidiel. Povedala, že cestu a most využívajú aj nákladné autá, traktory, tá cesta je v stále horšom stave. Hovorila s riaditeľom Slovenskej správy ciest, cestu treba otvoriť a až potom sa zistí, čo sa s cestou bude robiť. Je potrebné, aby bol vyhlásený havarijný stav, aby sa mohla cesta opraviť.

***Uznesenie č. 77/2019***

*Obecné zastupiteľstvo v Sklenom :*

***Vyhlasuje*** *havarijný stav na cestu pri RD Sklené 96, na parcele CKN 1241/1**zastavané plochy a nádvoria*

Hlasovanie:

Prítomní: 4 Za: 4 Proti: 0 Zdržal sa: 0

*Uznesenie bolo prijaté*

**K bodu 14: Zriadenie vodovodnej prípojky do požiarnej zbrojnice**

Starostka informovala, že obec sa dostala zo štátneho rozpočtu z Ministerstva vnútra dotáciuna projekt s názvom „Stavebné úpravy hasičskej zbrojnice v obci Sklené“. Stavebné úpravy prebiehajú, v projekte sa nepočítalo so zavedením vodovodnej prípojky. Skonštatovala, že chcela dať zaviesť vodu, ale od 1.1.2018 platí zákon, podľa ktorého pri predložení žiadosti musí byť vypracovaný projekt. Navrhla, aby sa pripravil projekt a naplánovať financie v budúcom rozpočte. Spýtala sa prítomných zástupcov DHZ O, či je zavedenie vody také dôležité. Povedala, že mala jednanie s riaditeľom TURVOD-u, takýto je postup.

M. Frnová povedala, že požiarna zbrojnica sa opravuje, treba všetko pripraviť na zavedenie vodovodnej prípojky.

P. Hrivnák sa pridal a povedal, že treba pripraviť aspoň šachty

Starostka odpovedala, že do budúceho OZ si dá vypracovať približný rozpočet, koľko to bude stáť. Hovorila, že prípojka sa bude musieť robiť okolo celej požiarnej zbrojnice.

T. Frno skonštatoval, že budova požiarnej zbrojnice bude opravená ale nevyužije sa na nič.

M. Frnová povedala, že ďalšie zasadnutie bude o tri mesiace a dovtedy dokončia opravu požiarnej zbrojnice.

Starostka odpovedala, že tak rýchlo sa nedá pripraviť projekt a rozpočet.

 Hrivnák sa pridal a povedal, že keď sa tam má urobiť wc, musí sa urobiť aj žumpa

 Starostka skonštatovala, že žumpa a čistička nesmie byť v ochrannom pásme a 50 m

 odtiaľ je železnica.

 ***Uznesenie č. 78/2019***

*Obecné zastupiteľstvo v Sklenom :*

***Berie na vedomie*** *informáciu o vodovodnej prípojke do požiarnej zbrojnice*

Hlasovanie:

Prítomní: 4 Za: 4 Proti: 0 Zdržal sa: 0

*Uznesenie bolo prijaté*

**K bodu 15: Predaj pozemku CKN 372 ostatná plocha o výmere 874 m2 vedenom na LV**

 **501 v k.ú. Sklené**

Starostka informovala, že na zasadnutí OZ dňa 14.3.2019 bolo schválené uznesenie, ktorom je doporučené zameranie a rozdelenie parcely registra EKN 610 ( CKN 372) ostatná plocha tak, ako je vytýčený v teréne a na základe geometrického plánu dať zapísať parcelu do stavu CKN a následne ju predať žiadateľom, ktorým bol p. Loci s manželkou za cenu podľa znaleckého posudku. Skonštatovala, že sa na stavebnom úrade pýtala, tento pozemok nemôže byť použitý ako stavebný, lebo tu preteká potok a nad potokom sa stavať nesmie.

M. Frnová skonštatovala, že na pozemku 800 m2 si môže postaviť ďalší zrub.

***Uznesenie č. 79a/2019***

*Obecné zastupiteľstvo v Sklenom :*

***Schvaľuje*** *podľa § 9 ods. 2 písm. c) zákona č. 138/1991 Zb. o majetku obcí v znení neskorších predpisov zámer predaja nehnuteľnosti vo vlastníctve obce Sklené zapísaných na LV 501*

*a to :*

*Pozemku parcela registra CKN č. 372 vedenom ako ostatná plocha v k.ú. Sklené o výmere 874 m2 formou priameho odpredaja najmenej za cenu vo výške všeobecnej hodnoty nehnuteľnosti stanovenej podľa osobitného predpisu – znaleckého posudku:*

* *Kupujúci bude povinný uhradiť náklady spojené s vyhodnotením znaleckého posudku na stanovenie všeobecnej hodnoty nehnuteľnosti*
* *Kupujúci bude povinný uhradiť náklady spojené s vkladom vlastníckeho práva*

Hlasovanie:

Prítomní: 4 Za: 2 Proti: 1(Frnová) Zdržal sa: 1 (Bulíková)

*Uznesenie bolo prijaté*

***Uznesenie č. 79b/2019***

*Obecné zastupiteľstvo v Sklenom :*

***Ukladá*** *starostke obce Sklené zabezpečiť postup stanovený zákonom č. 138/1991 Zb. o majetku obcí v znení neskorších predpisov a Zásadami hospodárenia s majetkom obce Sklené a zabezpečiť vyhodnotenie predložených cenových ponúk s odporúčaním na rozhodnutie obecného zastupiteľstva*

Hlasovanie:

Prítomní: 4 Za: 2 Proti: 1(Frnová) Zdržal sa: 1(Bulíková)

*Uznesenie bolo prijaté*

**K bodu 16: Správa o pripravenosti obce Sklené na plnenie úloh na úsekoch krízového**

 **riadenia, hospodárskej mobilizácie, obrany štátu, civilnej ochrany**

 **obyvateľstva, núdzového zásobovania pitnou vodou a ochrany pred**

 **povodňami predložená na rokovanie Bezpečnostnej rady okresu Turčianske**

 **Teplice**

Starostka informovala, že obec predložila na rokovanie Bezpečnostnej rady okresu Turčianske Teplice, ktoré sa konalo 6.9.2019 Správu o pripravenosti obce Sklené na plnenie úloh na

úsekoch krízového riadenia, hospodárskej mobilizácie, obrany štátu, civilnej ochrany obyvateľstva, núdzového zásobovania pitnou vodu a ochrany pred povodňami. Bezpečnostná rada okresu TR správu prijala a neuložila obci žiadne opatrenia.

***Uznesenie č. 80a/2019***

*Obecné zastupiteľstvo v Sklenom :*

***Prerokovalo*** *Správu o pripravenosti obce Sklené na plnenie úloh na úsekoch krízového*

*riadenia, hospodárskej mobilizácie, obrany štátu, civilnej ochrany obyvateľstva, núdzového zásobovania pitnou vodou a ochrany pred povodňami predložená na rokovanie Bezpečnostnej rady okresu Turčianske Teplice dňa 6.9.2019*

Hlasovanie:

Prítomní: 4 Za: 4 Proti: 0 Zdržal sa: 0

*Uznesenie bolo prijaté*

***Uznesenie č. 80b/2019***

*Obecné zastupiteľstvo v Sklenom :*

***Berie na vedomie,*** *že Správu o pripravenosti obce Sklené na plnenie úloh na úsekoch krízového riadenia, hospodárskej mobilizácie, obrany štátu, civilnej ochrany obyvateľstva, núdzového zásobovania pitnou vodou a ochrany pred povodňami predložená na rokovanie*

*Bezpečnostnej rady okresu Turčianske Teplice dňa 6.9.2019 bola prijatá bez uloženia opatrení*

Hlasovanie:

Prítomní: 4 Za: 4 Proti: 0 Zdržal sa: 0

*Uznesenie bolo prijaté*

**K bodu 17: Náhrada zastaraných spaľovacích zariadení vo verejných budovách za**

 **nízkoemisné – kúrenie v Obecnom dome**

Starostka informovala, že 14.3.2019 na svojom zasadnutí OZ schválilo uznesenie 29a/2019 a 29b/2019. Rozpočet je na 84.314,53 €, z toho 5% je 4.215,73 €. Aby obec mohla predložiť žiadosť na projekt musí byť schválené finančné vyjadrenie výdavkov, nestačí, aby bolo schválené spolufinancovanie vo výške 5 %.

***Uznesenie č. 81a/2019***

*Obecné zastupiteľstvo v Sklenom :*

***Ruší uznesenie*** *29a/2019****,*** *zo dňa 14.3.2019,**v ktorom OZ schvaľuje**zapojenie do výzvy na projekt s názvom „Výzva na náhradu zastaraných spaľovacích zariadení vo verejných*

*budovách za nízkoemisné“ operačný program Kvalita životného prostredia prostredníctvom rozpočtovej kapitoly Ministerstva životného prostredia Slovenskej republiky*

Hlasovanie:

Prítomní: 4 Za: 4 Proti: 0 Zdržal sa: 0

*Uznesenie bolo prijaté*

***Uznesenie č. 81b/2019***

*Obecné zastupiteľstvo v Sklenom :*

***Ruší*** *uznesenie č. 29b/2019 zo dňa 14.3.2019 ,v ktorom OZ schvaľuje,* *spolufinancovanie žiadosti o dotáciu vo výške 5% z celkovej výšky výdavkov na „Výzvu na náhradu zastaraných spaľovacích zariadení vo verejných budovách za nízkoemisné“*

Hlasovanie:

Prítomní: 4 Za: 4 Proti: 0 Zdržal sa: 0

*Uznesenie bolo prijaté*

 ***Uznesenie č. 82a/2019***

*Obecné zastupiteľstvo v Sklenom :*

***Schvaľuje*** *predloženie žiadosti o poskytnutie nenávratného finančného príspevku**s názvom projektu „Náhrady zastaraných spaľovacích zariadení vo verejných budovách za nízkoemisné“, kód výzvy „OPKZP-PO1-SC141-2018-45“ operačný program Kvalita životného prostredia prostredníctvom rozpočtovej kapitoly Ministerstva životného prostredia Slovenskej republiky*

Hlasovanie:

Prítomní: 4 Za: 4 Proti: 0 Zdržal sa: 0

*Uznesenie bolo prijaté*

***Uznesenie č. 82b/2019***

*Obecné zastupiteľstvo v Sklenom :*

***Schvaľuje****,* *spolufinancovanie žiadosti o nenávratný finančný príspevok s názvom projektu „Náhrady zastaraných spaľovacích zariadení vo verejných budovách za nízkoemisné“, kód výzvy „OPKZP-PO1-SC141-2018-45“ vo výške 5% v celkovej výške 4.220.- eur*

Hlasovanie:

Prítomní: 4 Za: 4 Proti: 0 Zdržal sa: 0

*Uznesenie bolo prijaté*

**K bodu 18: Diskusia – rôzne**

1. Starostka sa vyjadrila ku parkovaniu na futbalovom ihrisku v dňoch 5 – 7.7. kedy sa na fare konal Christiland – 5.7 bola pozvaná na oslavy založenia poľovníckeho združenia, tu ju p. farár požiadal o parkovanie na futbalovom ihrisku. Zhodou

 okolností bola p. Schniererová pri tom, keď mu dovolila parkovať na ihrisku, ale nie

 na hracej ploche. Podľa jej názoru, ak povie dospelému človeku tam nechoď, bude to

 rešpektovať, preto neinformovala ani poslancov ani predsedu ŠK. vyjadrila sa ku

 komentárom na FTB ku jej osobe a k tomu ako poškodila ihrisko. Skonštatovala, že p.

 Ing. Novák jej napísal email, aby vyčíslila škodu a žiada o náhradu za spôsobenú

 škodu a pýta sa, ktorý z poslancov dal súhlas. Poslanci súhlas nedali, je to vo výlučnej

 kompetencii starostu. Prečítala email p. Ing. Nováka a odpoveď v ktorej žiadala p.

 poslanca, aby vyčíslil vzniknutú škodu a predložil ju na obecnom zastupiteľstve.

 Zatiaľ p. poslanec vyčíslenie nepredložil. Podľa jej názoru tam žiadna škoda

 nevznikla.

 Hovorila o tom, že p. Ing. Novák emailom upozornil na nekvalitné prevedenie

 latovania strechy na obecnom dome, žiadala preto spoločnosť, ktorá strechu

 opravovala o vyjadrenie k podnetu. Poslanci dostali odpoveď spoločnosti BBMATIU.

 Ďalej hovorila o návrhu p. poslanca na zakúpenie časomiery a záchytných sietí pre

 futbalový klub, jej odpoveď bola, že súhlasí, ale určite nie tento rok, že najskôr treba

 urobiť oplotenie futbalového ihriska. Hovorila o minuloročnej fašiangovej zábave,

 kedy obec doplácala 480 eur, čo bola podľa jej názoru škoda pre obec. Skonštatovala,

 že jej je ľúto, že p. poslanec nie je prítomný, ale povedala by to aj jemu. P. poslanec

 mal dobrý nápad, keď sa snažil zbierať komunálny odpad pri RD, kde býva p. Baláž

 ml., ale dal ho doviezť na zberné miesto v Sklenom, hoci tento už patrí obci Turček.

 Všetky náklady spojené s odvozom a uložením odpadu znášala obec. Trvá na tom, aby

 bola vyčíslená škoda, ktorú urobila na futbalovom ihrisku.

 Prebehla diskusia o tom, ako a prečo nastal problém s parkovaním na ihrisku, či bola

 spôsobená škoda.

* H. Bulíková skonštatovala, že na ihrisku škoda nevznikla, jej osobne sa nepáčilo ani

 na MDD, keď bolo na ploche hasičské auto, teraz tých áut bolo podstatne viac, plocha

 ihriska je pre hráčov futbalu. Cvičili tam hasiči a zostala vypálená tráva od kade.

 Teraz bolo sucho, preto bolo ihrisko suché, parkovanie 80 áut tomu ešte pridalo.

 Starostka skonštatovala, že Marek Habžanský kosil ihrisko zadarmo, pretože niektorí

 futbalisti neboli spokojní, že si budú kosiť sami. Pokazili kosačku, a keď chcela, aby

 bolo ihrisko pokosené, požiadala o kosenie starostu Turčeka, vtedy vznikla obci

 škoda. Hovorila o tom, že riešila problém, že obci patrí len časť futbalového ihriska,

 hoci jej predchodcovia o tom vedeli. Má dohodnuté stretnutie s p. Macháčom, ktorý

 ešte vlastní časť ihriska.

* P. Paúr sa spýtal poslankyne Bulíkovej, kde majú hasiči trénovať
* Prebehla diskusia o tom, kde by mali hasiči trénovať a o tom, že aj v ostatných obciach trénujú hasiči na futbalovom ihrisku
* J. Veselková sa spýtala, či je kosačka pokazená od času keď kosil Dominik s ich Patrickom, lebo kým išli kosiť už pokazená bola, takto vyšla z obecného úradu.
* Odpovedala jej Ing. Jana Habžanská Šefranková, že kosačka bola po celkovej oprave a vzali si ju od nich. Keď ju vrátili, boli ohnuté hriadele, nože - vozili sa dvaja na nej, videlo ich viac ľudí, tá kosačka je na kosenie. Skonštatovala, že kosačka sa ničí na nerovnom teréne na ihrisku, futbalisti by si mali nechať doviezť zeminu a vyrovnať ho.
* J. Veselková skonštatovala, že keď sú známi vinníci, ktorí pokazili kosačku, treba im dať zaplatiť opravu
* Starostka sa spýtala, ako im dokáže, že práve oni ju pokazili
* J. Veselková odpovedala, že sa vozili na nej, je zlá tá kosačka, videli ich ľudia, treba im to dať zaplatiť
* Bugoš navrhol, že keď parkovali autá na ihrisku, mali by zaplatiť parkovné
* Starostka odpovedala, že Koinonia bezplatne poskytuje stroje a v prípade potreby pomôže obci
* Frnová navrhla, aby prišiel p. farár, ktorému dovolila parkovať autá na ihrisku na ďalšie obecné zastupiteľstvo a vysvetlil, ako to bolo
* Starostka odpovedala, že po útokoch týkajúcich sa parkovania s ním hovorila a nemá problém prísť, preto ho pozve na budúce OZ, aby sa vyjadril.
1. J. Veselková sa spýtala, či by sa v obci nemohli urobiť informačné tabule, napr. pri ihrisku
2. M. Frnová spýtala sa, či p. starostka nehovorila na stretnutí o umiestnení zrkadiel na križovatkách
* Starostka odpovedala, že musí vyzvať na rokovanie Slovenskú správu ciest a Dopravný inšpektorát
* M. Frnová sa vrátila k poslednému bodu a spýtala sa na sumu za kúrenie 14.3. bola suma 70 tis. a teraz je to 84 tis.
* Odpovedala starostka, že prehodnotili rozpočet a poslali ho znovu takto upravený, lebo do pôvodného rozpočtu časť kinosály nedali, na predchádzajúcom OZ bolo schválené len 5%, projekt bude pripravovať p. Tarhaj a ten upozornil na zmeny v podávaní žiadostí
1. H. Bulíková sa spýtala, či sa zistilo, komu patrí most pri požiarnej zbrojnici
* Odpovedala starostka, že patrí železnici, preto musí napísať im, aby ho prišli opraviť
1. Ing. Habžanská Šefranková pripomenula, že bol zverejnený rozpočtový harmonogram, do konca septembra, najneskôr do 15 októbra treba dať pripomienky na OCÚ, čo by sa malo dať do rozpočtu na rok 2020
2. M. Frnová sa spýtala, či nie je výzva na dom smútku
* Starostka odpovedala, že sleduje výzvy a zatiaľ nebola, Teraz dala opraviť schody, vyberú sa žľaby okolo domu smútku zo strany od cintorína, obkope sa, dajú sa drenážne rúry a vyskúšať, či to nepomôže, aby nepráskali steny na dome smútku.

Vyjadrenie statikov bolo, že dom smútku treba obkopať, dať drenážne rúry, aby sa zastavil prívod vody a až potom sa môžu robiť ďalšie práce

* M. Frnová sa spýtala na dotáciu na lavičky na cintorín, ktorú obec dostala
* Odpovedala Ing. Habžanská Šefranková, že v zmluve je presne určené, že dotácia sa môže použiť na nákup lavičiek, košov a kvetináčov
* Starostka hovorila o tom, kde všade by bolo dobré rozmiestniť nové lavičky a nahradiť staré
1. Ing. Ďurčová sa spýtala, či išlo upozornenie na parkovanie vrakov pri kostole
* Starostka odpovedala, že upozornenie na odstránenie vrakov bolo odoslané, prisľúbili, že vrak dajú preč, s odprataním ostatného majiteľ nesúhlasí, budovu používa na uskladnenie materiálu
* J. Veselková navrhla, aby sa tam vysadili stromy

- Odpovedala starostka, že obec nemôže vysádzať stromy na cudzom pozemku. Časť

 patrí cirkvi, časť pozemkovému fondu a časť obci. P. Nepela opravil časť plota za čo

 mu treba poďakovať.

1. Bugoš sa spýtal, či sa bude predávať cesta, ktorá vedie poza jeho rodinný dom a RD p. starostky na hornom konci
* Odpovedala starostka, že pozemok patrí pozemkovému fondu a nevie o tom, že by sa predával
1. A. Maruškinová skonštatovala, že sa urobila strecha na obecnom dome a spýtala sa, či sa neopraví aj fasáda
* Odpovedala starostka, že ak sa bude opravovať, možno na budúci rok. Bola vyhlásená výzva na opravu celej budovy, neboli by sme stihli termín.
* M. Frnová povedala, že treba urobiť zvod odkvapov na obecnom dome, teraz voda tečie popod budovu
1. H. Bulíková sa spýtala, kedy sa bude robiť oplotenie ihriska a či ho budú robiť futbalisti, a či by sa mohli dať nové dosky na striedačky
* Starostka odpovedala, že sa už rozprávala s predsedom ŠK, že keď sa bude opravovať rozhlas, zostane tam dosť stĺpov, ktoré by sa mohli použiť na oplotenie, skonštatovala, že tento rok sa určite oplotenie robiť nebude, na jar budúceho roka treba urobiť aj brány. Na striedačky materiál je, dajú sa opraviť.
1. T. Frno hovoril, že bude treba riešiť cestu popri jeho RD k bytovkám. S manželkou sú vlastníkmi pozemku pod cestou
* Odpovedala starostka, že vie, že cesta je na ich pozemku
* M. Frnová skonštatovala, že problém je pri odvážení smetí, vtedy na cestu cúvajú a celý breh aj s rúrami padá
* Starostka odpovedala, že upozorní vodiča VEPOS-u na tento problém
* H. Bulíková povedala, že cestu k bytovkám riešila ešte p. Izraelová
* Starostka odpovedala, že je vypracovaný projekt. Teraz boli výzvy na cesty, ale bola tam podmienka, že budú vedené ku komunitným centrám. Obec by nesplnila podmienky.
1. M. Frnová sa spýtala na zberný dvor
* Odpovedala starostka, že bola na Životnom prostredí v Turčianskych Tepliciach, nesmie to byť zberný dvor, môže to byť len zhromaždisko, lebo od 1.1.2018 je zmena zákona. Zberný dvor môže byť iba so súhlasom životného prostredia, tam ale musí byť každý kontajner očíslovaný – na sklo, na plasty, nie je tam toľko miesta. Zatiaľ je to zhromaždisko a je otvorené v sobotu od 8 do 12. Zvolala jednanie v Sklenom so zástupcami životného prostredia, kde by nám pomohli nájsť vhodné miesto a povedali, čo všetko treba pripraviť pre otvorenie zberného dvora. Skonštatovala, že musíme zmeniť všeobecne záväzné nariadenie, lebo aj tam je vedený zberný dvor.
* Ing. Ďurčová sa pridala a skonštatovala, že už je návrh, kde by mohol zberný dvor byť – pri futbalovom ihrisku.
1. Starostka požiadala prítomných, aby sledovali, kto a kde nosí odpad, lebo nie je normálne, aby obec za tri týždne musela dať vyviezť šesť kontajnerov, okolo 300 eur sa platí odvoz a uloženie. Skúsi zistiť, koľko by stáli kamery. Umiestnili sa fotopasce v zbernom dvore, niekto preliezol plot, fotopascu vypol a navyše vylámal kolíky, ktoré ju držia.
* M. Frnová, tam je zlé to, že je tam výklenok od pošty, ona vidí, že tam zacúva auto, ale nejde sa pozrieť, čo doviezli do dvora. Keby sa uvažovalo, že sa urobí plot od pošty, nikto nenechá vrece s odpadom na ceste. Treba tam umiestniť kamery.
* Ing. Habžanská Šefranková, kamery sa nemôžu dať hocikde a my neobmedzíme len ľudí, ktorí idú do dvora, ale všetky rodinné domy v okolí.
* Starostka sa pripojila, že je to zákon o ochrane osobných údajov
* Prebehla diskusia o kamerových systémoch v mestách, o separovanom zbere v obci a o parkovaní áut pri niektorých rodinných domoch na hlavnej ceste

**K bodu 19: Uznesenia**

Uznesenia boli prijaté v každom bode programu.

**K bodu 20: Záver**

Starostka obce poďakovala občanom, za ich prítomnosť a že majú záujem o veci obecné, verejné.

 Ukončenie zasadnutia o 18.30 hod.

V Sklenom 1.10.2019

**HLASOVÝ ZÁZNAM Z OZ JE ARCHIVOVANÝ NA OcÚ V SKLENOM**

Zaslané na overenie, dňa 1.10.2019

Overovatelia zápisnice:

....................................................... ..............................................

 Martina Frnová Helena Bulíková

.................................................................... ..................................................

 Zapísala: Zdenka Schniererová Erika Lahutová

**Prezenčná listina**

**z 3.zasadnutia obecného zastupiteľstva v Sklenom**

**konaného dňa 16.9.2019**

**Starostka obce : Erika Lahutová ......................................**

**Kontrolórka obce : Ing. Miroslava Škorňová .....................................**

**Poslanci OZ :**

**Helena Bulíková ...................................**

**Ing. Katarína Ďurčová ....................................**

**Martina Frnová ....................................**

**Pavol Hrivnák ...................................**

**Júlia Lahutová ...................................**

**Ing. Ján Novák ..................................**

**Jozef Schnierer .................................**

**Členovia komisií :**

**Občania :**